cyanic-selkie/wikianc huggingface dataset:
Պյատիգորսկի քաղաքային օկրուգ
Քաղաքային օկրուգի կարգավիճակ է ստացել Ստավրոպոլի երկրամասի՝ 2004 թվականի հոկտեմբերի 4-ին ընդունված համապատասխան օրենքի համաձայն ։
Բնակավայրեր
Քաղաքայի օկրուգի կազմում ընդգրկված է 21 բնակավայր․
Բնակչություն
2016 թվականի տվյալներով օկրուգում բնակվում է 213 401 մարդ ։ 2010 թվականի մարդահամարի արդյունքներով քաղաքային օկրուգում բնակվող հիմնական ազգություններն են ․
Արտաքին հղումներ
Կատեգորիա:Ստավրոպոլի երկրամասի քաղաքային օկրուգներ
.af
.af, Աֆղանստանի վերին մակարդակի ազգային դոմենը։
Սահմանափակումներ և գրանցման ժամկետներ
.af դոմենի տիրույթում անվանման գրանցման և օգտագործման սահմանափակումներ չկան։ Գրանցման ժամկետը սովորաբար մեկից երկու ամիս է, առավելագույն ժամկետը վեց ամիս է։
Արտաքին հղումներ
af
Բոնո (Սարդինիա)
Բոնո (Bono), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3800 մարդ (2008 թվականի տվյալներով), բնակչության խտությունը կազմում է 51 մարդ/կմ²։ Զբաղեցնում է 74 կմ² մակերես տարածք։ Փոստային ինդեքսն է՝ 7011։ Հեռախոսային կոդը՝ 079։
Կոմունայի հովանավորն է Սուրբ Միքայել Հրեշտակապետը։ Տոնը նշվում է սեպտեմբերի 29-ին։
Ժողովրդագրություն
Բնակչության թվաքանակի փոփոխությունները.
Արտաքին հղումներ
Կատեգորիա:Իտալիայի քաղաքներ Կատեգորիա:Սարդինիայի քաղաքներ Կատեգորիա:Իտալիայի բնակավայրեր
Միլենա (Սիցիլիա)
Միլենա (Milena), կոմունա Իտալիայում, գտնվում է Սիցիլիա մարզում՝ Կալտանիսետա գավառում։
Բնակչությունը 3.171 մարդ, բնակչության խտությունը 132.13 մարդ/կմ²։ Զբաղեցնում է 24 կմ² տարածք։ Փոստային ինդեքս՝ 93010։ Հեռախոսային կոդ՝ 0934։
(539) Պամինա
(539) Պամինա (Pamina), աստերոիդ աստերոիդների հիմնական գոտում։ Հայտնաբերվել է 1904 թվականի օգոստոսի 2-ին Մաքս Վոլֆի կողմից Հայդելբերգում ։
Միջին հեռավորությունը Արեգակից կազմում է 2,740429 ա. մ., առավելագույնը մոտենում է 2,1649 ա. մ. հեռավորության վրա և հեռանում 3,316 ա. մ. ։ Արեգակի շուրջ մեկ ամբողջական պտույտ է կատարում 1657,01 երկրային օրվա ընթացքում, իր ուղեծրով շարժվելով միջինում 0,217258 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։
Նուտացիա (այլ կիրառումներ)
Նուտացիա, կարող է վերաբերել՝
Հայաստանի ֆուտբոլի գավաթ 2009
«Հայաստանի ֆուտբոլի գավաթ 2009»-ը Հայաստանի ֆուտբոլի գավաթի 18-րդ խաղարկությունն է, որն սկսվել է 2009 թվականի մարտի 17-ին և ավարտվել նույն թվականի մայիսի 9-ին ։
2009 թվականի Հայաստանի գավաթի խաղարկությանը մասնակցել է 8 թիմ, որոնք պայքարի մեջ են մտել 1/4 եզրափակչից ։ Նախորդ խաղարկության համեմատ թիմերի քանակը կրճատվել է 6-ով, և միայն մասնակցել են բարձրագույն խմբի թիմերը։
Այս տարի առաջին անգամ Հայաստանի Գավաթի եզրափակիչը սպասարկում էր Իտալիայից հրավիրված մրցավարական բրիգադը՝ ՖԻՖԱ-ի մրցավար Պաոլո Դոնդարինիի գլխավորությամբ ։ Հենրիխ Մխիթարյանի միակ գոլի շնորհիվ՝ գավաթի հաղթող հռչակվեց Երևանի «Փյունիկը», որը իր պատմության ընթացքում 4-րդ անգամ նվաճեց Հայաստանի գավաթը։
Գրականություն
Կատեգորիա:Հայաստանի ֆուտբոլի գավաթներ
Օդափոխիչից մահ
Օդափոխիչից մահ (선풍기 사망설), Հարավային Կորեայում տարածված հավատալիք, համաձայն որի գիշերը փակ սենյակում միացրած օդափոխիչը կարող է դժբախտություն բերել։
Այսպես, մինչև 1970-ական թվականները որևէ տվյալ չի եղել մահվան նմանօրինակ դեպքերի մասին։ Ենթադրվում է, որ այս հավատալիքը տարածվել է կորեական կառավարության կողմից՝ էլեկտրաէներգիա խնայելու նպատակով ։
Պատճառներ
Գոյություն ունեն լեգենդի մեկնաբանման հետևյալ տարբերակները։
Արձագանք
Ամառային շրջանում կորեական ԶԼՄ-ները հաղորդում են օդափոխչից մահվան նորանոր դեպքերի մասին ։
Այսպես, 1997 թվականի հուլիսին կորեական անգլալեզու The Korea Herald թերթը հայտնեց, որ մի քանի շաբաթ տևած շոգ եղանակի ժամանակ ամենաքիչը 10 մարդ է մահացել՝ օդափոխիչի միացրած լինելու պատճառով։ Այնուհետև դիտարկվում էր մի դեպք, համաձայն որի Սեուլի արևելքում շնչահեղձ է եղել 16-ամյա մի աղջիկ։ Որպես մահվան պատճառ նշված է եղել միացրած օդափոխիչը։ Հոդվածի վերջում տպված էր փորձագետի կոչը, ով խորհուրդ էր տալիս կորեական ընտանիքներին քնելուց առաջ անջատել օդափոխիչները, ամառային ամիսներին բաց պահել պատուհանները և հնարավորինս հեռու քնել օդափոխիչներից։
Սպառողների իրավունքների պաշտպանության կորեական ընկերությունը 2006 թվականին հայտնել է, որ Հարավային Կորեայում օդափոխիչների հետ կապված դեպքերը մտնում են ամառային ամիսներին տեղի ունեցող դժբախտությունների թոփ հնգյակի մեջ։ Հաղորդագրության մեջ նշված էր նաև, որ 2003 թվականից 2005 թվականներին գրանցվել է քնած ժամանակ շնչահեղձության 20 դեպքեր, որոնք կապված են եղել օդափոխիչի կամ օդորակիչի աշխատանքի հետ ։
Արտաքին հղումներ
Կատեգորիա:Քաղաքային լեգենդներ Կատեգորիա:Հարավային Կորեայի մշակույթ Կատեգորիա:Մահ
Ֆալուն Գոնգ
Ֆալուն Գոնգ (ավանդական չինական՝ 法輪功, պարզեցված՝ 法轮功, փինյին՝ Ֆըլուն Գոնգ — «օրենքի անիվի հոգևոր էներգիա» ), «դժվար աշխատանք ուսուցման անիվի հետ», կամ Ֆալուն գուն, կամ Ֆալուն դա ֆա (ավանդական չինական՝ 法輪大法, պարզեցված՝ Դհարմայի անիվի մեթոդ ) - նոր կրոնական շարժում , որի հիմքում ընկած է ավանդական չինական ցիգոնգ մարմնամարզության վրա՝ համակցված բուդդայականության, դաոսականության, կոնֆուցիականության և չինական ժողովրդական հավատալիքների տարրերի հետ ։ Ֆալուն գոնգի երեք հիմնական արժեքներն են «ճշմարտության» (真, zhen), «կարեկցանքի» (善, շան) և «համբերության» (忍, ren) կոնֆուցիական սկզբունքները ։ Ֆալուն Գոնգը ծագել է 1990-ականների սկզբին Չինաստանում և այնուհետև տարածվել երկրից դուրս։ Վարդապետության ստեղծողը և Ֆալուն Գոնգի մշտական ​​առաջնորդը («Ուսուցիչ») Լի Հոնջին Է։
Ֆալուն Գոնգի առանձնահատկությունների պատճառով դժվար է սահմանել այս «ոչ ավանդական սուրբ հավատքը» և «օկուլտիստական ​​դպրոցը». մի շարք հեղինակներ Ֆալուն Գոնգը սահմանում են որպես աղանդ, ինչի հետ համաձայն չեն շարժման հետևորդները ։
1999 թվականից ի վեր Ֆալուն Գոնգի շարժման գործունեությունն ամբողջությամբ արգելվել և քրեականացվել է մայրցամաքային Չինաստանում։ Կան ապացույցներ ՉԺՀ-ի իշխանությունների կողմից արտադատական ​​բանտարկության և բռնի այլ միջոցների կիրառման մասին՝ շարժման կողմնակիցներին ստիպելու համար հրաժարվել իրենց համոզմունքներից և գործելակերպից։
Ծանոթագրություններ
Կատեգորիա:Անավարտ հոդվածներ Չինաստանի մասին Կատեգորիա:Կրոնական նոր շարժումներ Կատեգորիա:Կրոնական ուղղություններ Չինաստանում
Ակբունղար (գետակ)
Ծանոթագրություններ
Կատեգորիա:Ճորոխ գետի վտակներ Կատեգորիա:Թուրքիայի գետեր
Մարգարեթ Բուրք-Ուայթ
Մարգարեթ Բուրք-Ուայթ (անգլ. Margaret Bourke-White, ), ամերիկացի լուսանկարիչ և ֆոտոլրագրող։
Մանկություն և պատանեկություն
Մարգարեթ Բուրք-Ուայթը ծնվել է Բրոնքսում (Նյու Յորք, ԱՄՆ) բնագետ և ինժեներ Ժոզեֆ Ուայթի և տնային տնտեսուհի Մինի Բերկի ընտանիքում։ Նա իր երիտասարդությունն անց է կացրել Բաունդ Բրուքում (Նյու Ջերսի)։
1922 թվականին Բուրկ-Ուայթը ընդունվել է Կոլումբիայի համալսարան և ուսումնասիրել հերպետոլոգիա։ Այդ ժամանակահատվածում նա հետաքրքվել է լուսանկարչությամբ։ 1925 թվականին Բուրկ-Ուայթը ամուսնացել է Էվերեթ Չեփմանի հետ։ Այնուհետև նա փոխել է մի քանի համալսարան և, վերջապես, 1927 թվականին ավարտել Քորնելի համալսարանը։ Մեկ տարի անց նա տեղափոխվել է Քլիվլենդ (Օհայո), որտեղ էլ անցել է աշխատանքի՝ որպես արդյունաբերական լուսանկարիչ Օթիս Ստիլ ընկերությունում (Otis Steel Company):
Ֆոտոլրագրություն
1929 թվականին Բուրք-Ուայթը դառնում է Fortune ամսագրի խմբագիր։ 1930 թվականին նա դառնում է առաջին արևմտյան լուսանկարիչը, որն այցելել է ԽՍՀՄ-ի արդյունաբերական վայրեր։ Ավելի ուշ Հենրի Լյուսը նրան հրավիրել է աշխատելու Լայֆ ամսագրում, որտեղ Բուրք-Ուայթը դարձել է առաջին կին ֆոտոլրագրողը։
1936 թվականի նոյեմբեր 23-ին Լայֆը հրատարակել է իր առաջին աշխատանքը` լուսանկարներ Ֆորտ Պեկի ամբարտակի կառուցումից։ Շապիկի լուսանկարը հետագայում օգտագործվել է ամերիկյան փոստային նամականիշների վրա։
1946 թվականին Մարգարեթը Լայֆ ամսագրի կողմից ուղարկվում է Հնդկաստան՝ փաստելու երկրի ազատության պայքարը։ Գանդիի լուսանկարում Բուրք-Ուայթը, շեշտը դնելով հնդկական անկախության խորհրդանիշ հանդիսացող պտտվող անիվի վրա, այն դնում է առաջին պլանում ։
1949 թվականի վերջին Լայֆ ամսագիրը մի քանի ամսով Մարգարեթին ուղարկում է Հարավային Աֆրիկա ։ Այնտեղ՝ Յոհաննեսբուրգի մոտակայքում գտնվող հանքավայրում՝ 1500 մետր խորության վրա, Մարգարեթը լուսանկարում է ուժեղ տապից քրտինքով թրջված երկու տեղացի հանքափորների ։
Երկրորդ համաշխարհային պատերազմ և հետպատերազմական տարիներ
Մարգարեթ Բուրք-Ուայթը դարձավ առաջին կին ռազմական լրագրողը և առաջին կինը, ում թույլատրվեց աշխատել ճակատում։ 1941 թվականի մայիս-սեպտեմբեր ամիսներին նա այցելեց ԽՍՀՄ։ Նրա մնալը համընկավ Գերմանիայի կողմից ոչ ագրեսիվ պայմանագրի խախտման հետ։ Նա միակ արտասահմանցի լուսանկարիչն էր, որը Մոսկվայում էր Գերմանիայի հարձակման ժամանակ։ Ավելի ուշ նա ամերիկյան զորքերին ուղեկցեց Հյուսիսային Աֆրիկա, ապա՝ Իտալիա և Գերմանիա։
1945 թվականի գարնանը Բուրկ-Ուայթը ԱՄՆ գեներալ Ջորջ Պատթոնին ուղեկցեց իր շրջագայությանը Գերմանիա։ Նույն ժամանակահատվածում նա այցելեց Բուխենվալդի համակենտրոնացման ճամբար։ Պատերազմից հետո Բուրք-Ուայթը հրատարակեց «Սիրելի հայրենիք, հանգիստ հանգստացիր» (Dear Fatherland, Rest Quietly) գիրքը, որում արտացոլեց այն, ինչ տեսել էր պատերազմի ընթացքում և անմիջապես հետո։
Աշխատանքին բնութագրական հատկանիշներ
Սկզբում Մարգարեթը հստակեցնում էր ցանկացած իրադարձության օբյեկտիվ էությունը, առանձնացնում էր գլխավորը, իսկ հետո նկարահանում էր այնպես, որ յուրաքանչյուր անհատական ​​նկար ցույց տա իր վերաբերմունքն այս ամբողջ նյութի նկատմամբ։ Նա ստեղծեց լրագրողական դինամիկ ֆոտոշարքեր, ավարտեց պատմություններ, որոնք փոխանցում էին նրա տեսողական տպավորությունները ոչ միայն անձի տեսքից, այլ նաև այն բանից, թե ինչ է նա ասում իրեն։ Նա ջանում էր լուսանկարել իր հերոսների արտաքին միջավայրը և սոցիալական ֆոնը, նրանց աշխատանքը, կյանքը։ Նա գիտեր նրանց արտաքին տեսքը, գիտեր, թե իրենք ինչ են ներկայացնում որպես անհատներ, և նկարի նկարահանման վայրկյանի այդ հատվածը կենդանի էր՝ հոյակապ բովանդակությամբ լցված։ Նրանք, ովքեր մակերեսորեն էին նայում, արագորեն ճանաչում էին թեման, և նրանք, ովքեր ավելի խորաթափանց էին, տեսնում էին ավելի խորը իմաստ։ Պատկերը փոխանցելու նրա եղանակը տարբեր մակարդակների հուզական արձագանքներ է առաջացնում, իսկ նրա շարադրությունները բարդ կոմպոզիցիաներ են, լրագրողական լուսանկարչության նոր փորձառություններ։
Հետագա կյանք
Մարգարեթ Բուրք-Ուայթը լուսաբանեց Հնդկաստանի և Պակիստանի միջև առկա հակամարտությունը։ Մուհամմեդ Ալի Ջիննայի և Մահաթմա Գանդիի բազմաթիվ լուսանկարների հեղինակ է ։
1950-ականներին Բուրք-Ուայթի մոտ ախտորոշվեց պարկինսոնի հիվանդություն։ Այդ ժամանակ նա հիսուն տարեկան էր։ Դրանից հետո նա ստիպված էր կրճատել աշխատանքի քանակը՝ պարբերաբար դիմելով ֆիզիոթերապիայի և վիրաբուժության՝ հիվանդության առաջընթացը դանդաղեցնելու համար ։
1963 թվականին նա հրատարակեց իր ինքնակենսագրությունը՝ «Սեփական դիմանկարը» (Portrait of Myself), որը դարձավ բեսթսելլեր։ Այնուամենայնիվ, դրանից հետո, հիվանդության առաջընթացի պատճառով, նա ստիպված էր փաստացի փակվել Դերիենեյում գտնվող իր սեփական տանը։ Մարգարեթ Բուրք-Ուայթը մահացավ 1971 թվականի օգոստոս 27-ին 67 տարեկան հասակում Քոնեքթիքութում։
Թանգարանների աշխատանքներ
Մարգարեթ Բուրք-Ուայթի լուսանկարները պահվում են Բրուքլինի թանգարանում, Քլիվլենդի արվեստի թանգարանում, Ժամանակակից արվեստի թանգարանում և Կոնգրեսի գրադարանում ։
Արտաքին հղումներ
Կատեգորիա:Լրագրողներ Կատեգորիա:Ֆոտոլրագրողներ Կատեգորիա:Ֆոտոլրագրողներ ըստ ազգության Կատեգորիա:Ամերիկացի ֆոտոլրագրողներ Կատեգորիա:Կին լրագրողներ ըստ ազգության Կատեգորիա:Ամերիկացի կին լրագրողներ Կատեգորիա:Ամերիկացի կին լուսանկարիչներ Կատեգորիա:Կանայք Երկրորդ համաշխարհային պատերազմում
Նուտացիա (ֆիզիկա)
Նուտացիա ( - տատանում), պինդ մարմնի շարժում, տեղի է ունենում պրեցեսիայի հետ միաժամանակ և ուղեկցվում է մարմնի սեփական պտույտի առանցքով և պրեցեսիայի առանցքով կազմված անկյան (նուտացիայի անկյուն) փոփոխությամբ։ Ծանրության ուժի ազդեցությամբ շարժվող գիրոսկոպի նուտացիայի դեպքում գիրոպկոպի առանցքը կատարում է այնպիսի տատանումներ, որոնց ամպլիտուդը և պարբերությունը հակադարձ համեմատական են, իսկ հաճախականությունը՝ ուղիղ համեմատական սեփական պտտման անկյունային արագությանը։ Դիրոսկոպային համակարգի նուտացիա ասելով հասկանում են համակարգի վիճակը որոշող անկյունների այն պարբերական փոփոխությունը, որը տեղի է ունենում փոքր ամպլիտուդներով և մեծ հաճախականություններով։ Շփման հետևանքով նուտացիոն տատանումները հաճախ մարում են, որից հետո գիրոսկոպը (կամ գիրոսկոպային համակարգը) կատարում է զուտ պրեցեսիոն շարժում։ Նուտացիան աստղագիտության մեջ, Երկրի պտտման առանցքի ոչ մեծ տատանումներ։ Հայտնաբերել է Զ․ Բրադեյը 1737 թվականին։ Այս տատանումները հետևանք են հասարակածի նկատմամբ Լուսնի ու Արեգակի ունեցած դիրքի և Երկրից դրանց ունեցած հեռավորությունների փոփոխությունների, որոնք որոշ պարբերություններով, փոխում են Լուսնի ու Արեգակի ազդեցությունը Երկրի պտտման առանցքի դիրքի վրա։ Նուտացիոն ամենամեծ տատանման պարբերությունը հավասար է լուսնային հանգույցների (Լուսնի ուղեծրի և խավարածրի հատման կետեր) բոլորման պարբերությանը՝ 18,6 տարվա։ Դրա հետևանքով Երկրի առանցքի ծայրը այդ ժամանակամիջոցում գծում է 9,2 " և 6,9 " կիսառանցքներ ունեցող էլիպս։ Պրեցեսիայի և Նուտացիայի համատեղ ազդեցությամբ աշխարհի առանցքը տարածության մեջ, 26000 տարի պարբերությամբ, գծում է 23°27՝ շառավղով, գրեթե շրջանային, ալիքավոր կոնական մակերևույթ։ Նուտացիայի հետևանքով փոխվում են երկնային լուսատուների կոորդինատները։
Կատեգորիա:Երկնային մեխանիկա
Ելիզավետովկա (գյուղ, Մարյինի շրջան)
Ելիզավետովկա (Єлизаветівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Ելիզավետովկա գյուղում բնակվում էր 1 380 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Սուրբ Գրիգոր Լուսավորիչ եկեղեցի (Սոսնովկա)
Սուրբ Գրիգոր Լուսավորիչ եկեղեցի (Церковь Святого Григория Просветителя), հայ առաքելական եկեղեցի Ռուսաստանի Կեմերովոյի մարզի Նովոկուզնեցկի շրջանի Սոսնովկա գյուղում ։
Պատմություն
Սուրբ Գրիգոր Լուսավորիչ եկեղեցին գրանցվել է 2008 թվականի մայիսի 21-ին։ Եկեղեցու շինարարության գլխավոր հովանավորը եղել է «Վարդ» ՍՊԸ-ի գլխավոր տնօրեն Սարիբեկ Միքայելի Աբրահամյանը ։
Բացում
Եկեղեցու օծման արարողությունը տեղի է ունեցել 2008 թվականի օգոստոսի 24-ին՝ Հայ առաքելական եկեղեցու Նոր Նախիջևանի ու Ռուսաստանի եպիսկոպոսության գլուխ, Ռուսաստանում հայրապետական եքսարքոս, Եզրաս եպիսկոպոսի կողմից։
Բացման արարողությանը ներկա է եղել ավելի քան 400 հայ Նովոկուզնեցկի շրջանից, Ռուս ուղղափառ եկեղեցու և Ռուս կաթոլիկ եկեղեցու հոգևորականներ, հրեական համայնքի նախագահն ու մուսուլմանական իմամ հաթիբը ։
Ժամանակակից դրություն
Եկեղեցում հաճախ անցկացվում են հայկական միջոցառումներ, ծեսեր։ Այն համախմբում է տեղի հայերին։
Ծանոթագրություններ
Կատեգորիա:Ռուսաստանի հայկական եկեղեցիներ Կատեգորիա:21-րդ դարի հայկական վանքեր և եկեղեցիներ Կատեգորիա:Տաճարներ այբբենական կարգով Կատեգորիա:2008 հիմնադրումներ Ռուսաստանում
Հեյդելբերգի դպրոց
Հեյդելբերգի դպրոց (Heidelberg School), 19-րդ դարի ավստրալիական գեղարվեստական շարժում։ Ավելի ուշ բնութագրվել է որպես Ավստրալիական իմպրեսիոնիզմ։
Այս դպրոցի նկարիչների աշխատանքները հանդիսանում են Ավստրալիայի մշակութային ժառանգության մի մասը։ Նրանց աշխատանքները լայնորեն ներկայացված են Ավստրալիայի գեղարվեստական պատկերասրահներում, ներառյալ՝ Ավստրալիայի ազգային պատկերասրահը, Վիկտորիայի ազգային պատկերասրահը և Հարավային Ուելսի գեղարվեստական պատկերասրահը։
Պատմություն
Անվանումը վերաբերում է այն ժամանակվա Մելբուրնից արևելք գտնվող Հեյդելբերգի գյուղական տեղանքին, որտեղ աշխատում էին այդ ոճը կիրառող նկարիչներ, այդ թվում՝ Արթուր Սթրիթոնը, Ուոլթեր Ուիզերսը, Թոմ Ռոբերթսը, Ֆրեդերիկ Մակ-Կաբբինը, Չարլզ Կոնդերը ։
Ցուցահանդես
Ցուցահանդեսին հիմնականում ներկայացված էին Սթրիթոնի, Ռոբերթսի և Կոնդերի աշխատանքները, ինչպես նաև ոչ նշանակալի մասնակցություն ունեին Մակ-Կաբբինը, քանդակագործ Չարլզ Ռիչարդսոնն ու National Gallery of Victoria Art School գեղարվեստական դպրոցի ուսանողները։ Ցուցահանդեսում ընդգրկված 183 աշխատանքների մեծամասնությունն արված էր սիգարի համար նախատեսված փայտե արկղիկների կափարիչների վրա՝ 9 դյույմը 5 դյույմի վրա 23 × 13 սմ չափսերով. այստեղից էլ ահա ցուցահանդեսի անվանումը։ Այցելուների ուշադրությունը գրավելու և նկարների ոչ մեծ չափսերն ընդգծելու նպատակով դրանք ներկայացված էին նվենուց պատրաստված լայն շրջանակների մեջ, որոնք տարատեսակ դեկորացիաներով էին զարդարված։ Կափարիչների մեծամասնությունը վերցրել էին Լուի Աբրահամսի (ծխախոտի բնագավառի ձեռնարկատեր, նկարիչ և մեկենաս, Հեյդելբերգի դպրոցի Box Hill artists' camp ճամբարի մասնակից) ծխախոտի խանութից։ Ցուցահանդեսն աժիոտաժ առաջացրեց Մելբուրնում, և հասարակության մի լայն շերտ դրական արտահայտվեց ցուցահանդեսի մասին. ցուցահանդեսի բացումից 2 օր հետո՝ ցուցադրանմուշների մեծամասնությունն արդեն վաճառված էր։ Ցուցահանդեսը նշանակալի իրադարձություն դարձավ ավստրալիական արվեստի պատմության մեջ ։ Մինչ օրս պահպանվում է ցուցահանդեսի ժամանակ ներկայացված բոլոր ցուցադրանմուշների մեկ երրորդ մասը, որոնցից շատերը պահպանվում են Ավստրալիայի մասնավոր և հանրային հավաքածուներում, վաճառվում են աճուրդների ժամանակ՝ բավականին բարձր արժեքով ։
Գործունեություն
1888 թվականին Մելբուրնի Քոլինզ փողոցում բացվեց Grosvenor Chambers շենքը, որը հատուկ կառուցվել էր նկարիչների համար և իրենից ներկայացնում էր գեղարվեստական արվեստադպրոցների համալիր։ Այս շենքը շատ արագ դարձավ Մելբուրնի գեղարվեստական կյանքի կենտրոնը և Հեյդելբերգի դպրոցի որոշ նկարիչների տեղակայման վայրը. առաջինն այստեղ հաստատվեցին Թոմ Ռոբերթսը, Ջեյն Սազերլենդը և Կլարա Սաութերնը, շուտով նրանց օրինակին հետևեցին Արթուր Սթրիթոնը, Չարլզ Կոնդերը և Լուի Աբրահամսը ։
Երբ 1890 թվականին Մուլբերնում բուռն թափ էր առել տնտեսական ճգնաժամը (Baring crisis), որը կապված էր լոնդոնյան Barings Bank-ի անվճարունակության հետ, Հեյդելբերգի դպրոցի երկու նկարիչներ՝ Ռոբերթսը և Սթրիթոնը, տեղափոխվեցին Սիդնեյ՝ սկզբում ցրելով իրենց ճամբարը, ապա հիմնավորվելով Curlew Camp ճամբարում։ Երբեմն նրանց էին միանում այլ գեղանկարիչներ, ովքեր ապրում էին քիչ հեռու տեղակայված Balmoral Camp ճամբարում։ Նրանց թվում էր նաև նկարչության ակնառու ուսուցիչ և Հեյդելբերգի դպրոցի կողմնակից Ջուլիան Էշթոնը։ Էշթոնը Հարավային Ուելսի գեղարվեստական դպրոցի հոգաբարձուն էր, նրա կողմից Սիդնեյում իրականացվող հովանավորչությունը՝ ուղղված Հեյդելբերգի դպրոցին, ոգեշնչում էր մելբուրնեցի այլ նկարիչների՝ միանալու Էշթոնին։ Սիդնեյից Սթրիթոնը և Ռոբերթսը գնացին Նոր Հարավային Ուելս, որտեղ 1890-ական թվականների սկզբին նրանք նկարեցին իրենց ամենահայտնի աշխատանքներից մի քանիսը։
Ինչպես և իրենց ժամանակակիցներից շատերը Եվրոպայում և Հյուսիսային Ամերիկայում՝ Հեյդելբերգի դպրոցի անդամներն էլ ընդունում էին գեղանկարչության իմպրեսիոնիստական ոճը. նրանք կանոնավոր կերպով պեյզաժներ էին նկարում պլեներների վրա և ձգտում էին պատկերել առօրյա կյանքը։ Նրանք հետաքրրքություն էին ցուցաբերում լուսավորման էֆեկտների վրա և փորձարկում էին վրձինով աշխատանքի տարատեսակ տեխնիկա։ Ի տարբերություն ֆրանսիացի իմպրեսիոնիստների ավելի ռադիկալ մոտեցման՝ Հեյդելբերգի դպրոցի նկարիչները հաճախ պահպանում էին որոշակի ակադեմիական նրբերանգ՝ պարզության և կոմպոզիցիայի ձևում։ Նրանք ոչ միայն հետևում էին միջազգային տենդենցներին, այլև ջանում էին ստեղծել այնպիսի նկարներ, որոնք կպատկերեին «պարզորոշ ավստրալիականը» ։ Հեյդելբերգի դպրոցի բազմաթիվ նկարիչներ նաև հանդիսանում էին Վիկտորիայի նկարիչների համայնքի անդամ։
Հեյդելբերգի դպրոցի նկարիչներ՝
Արտաքին հղումներ
Կատեգորիա:Արվեստի ոճեր Կատեգորիա:Գեղանկարչական դպրոցներ Կատեգորիա:Ստեղծագործական միավորումներ Կատեգորիա:Վիկտորյական դարաշրջան Կատեգորիա:Ավստրալիայի նկարիչների նկարներ
Բիզնես
Բիզնես (business, աշխատանք, զբաղմունք, ձեռնարկում), գործունեություն՝ ուղղված շահույթի շարունակական ստացմանը։ Շուկայական տնտեսության պայմաններում բիզնեսը համարվում է հիմնական զբաղմունքը, հասարակության տնտեսական և սոցիալական զարգացման աղբյուրը։ Ընդգրկում է գործունեության արտադրական, առևտրային, խորհրդատվական, բանկային և այլ ոլորտներ։
Ռուսաց լեզվում ձեռնարկատիրություն և բիզնես բառերը օգտագործում են որպես հոմանիշներ, բայց երբեմն ունենում են տարբեր նշանակություն  ։
Ըստ աշխատակիցների քանակի, ապրանքների արտադրման ծավալի և գործունեության պայմանների՝ առանձնացնում են մանր, միջին և խոշոր բիզնես։ Բիզնեսի ամենամասսայական ձևը մանր բիզնեսն է. որպես կանոն, դա ոչ մեծ ձեռնարկություն է, որն արտադրում է միանման արտադրանք և շուկայում զբաղեցնում ոչ մեծ տեղ։ Որոշ երկրներում գոյություն ունի այդպիսի բիզնեսի պետական աջակցման համակարգ, քանի որ այն, ինքնակազմակերպվելով, բավարարում է մարդկանց ամենօրյա մանր կարիքները՝ միաժամանակ ապահովելով լայն զբաղվածություն։
Բիզնեսի պատմություն
«Բիզնես» և «ձեռնարկատիրություն» հասկացությունների բովանդակությունը սկսել է հետազոտվել 19-20-րդ դարերի ընթացքում։ Տնտեսագետ Ա. Մարշալլը (1907-1968) առաջինն է արտադրության երեք դասական գործոններին (հող, կապիտալ, ջանք) ավելացրել չորրորդը՝ կազմակերպությունը։ Այդ ժամանակից ձեռնարկատիրություն հասկացությունը, ինչպես նաև նրան կցվող ֆունկցիաները ընդլայնվում են։
Խնդրին նորովի է մոտեցել անգլիացի տնտեսագետ, 1974 թվականին տնտեսագիտության Նոբելյան մրցանակակիր Ֆրիդրիխ ֆոն Հայեկը (1899-1984)։ Նրա կարծիքով՝ ձեռնարկատիրության էությունը նոր տնտեսագիտական հնարավորությունների որոնումն ու ուսումնասիրումն է, վարքագծի բնութագիրը, և ոչ թե գործունեության տեսակը։ Հետագայում այն շարունակվել է դասական տեսություններում ու նորագույն հայեցակարգում, որոնք արտացոլում են հասարակական ու տնտեսական համակարգերի զարգացման առանձնահատկությունն ու գործունեությունը։
Քաղաքատնտեսական դասական դպրոց (Ա. Սմիթ և Դ. Րիկկարդո)։ Անգլիացի գիտնական-տնտեսագետներ Ա. Սմիթը (1723-1790) և Դ. Րիկկարդոն (1772-1823) տնտեսությունը ներկայացնում էին որպես ինքնակարգավորվող մեխանիզմ։ Ձեռնարկատերը հանուն հստակ առևտրային օգուտի և շահույթի ստացման ռիսկի է դիմում, քանի որ այս կամ այն գործում կապիտալների ներդրումը միշտ իր մեջ ռիսկի տարր է ներառում։ Սմիթի կարծիքով՝ հենց ձեռնարկատիրական շահույթն է սեփականատիրոջ փոխհատուցումը ռիսկի դիմաց։ Նա բնութագրել է դա «տնտեսական մարդ» հասկացությամբ, որը համապատասխանում է գիտակցված վարքագծի բնութագրերին։ Մեկ այլ հեղինակ՝ Րիկկարդոն բիզնեսում տեսնում է արտադրության բացարձակ, հավերժ և բնական միջոց, իսկ ձեռնարկատիրական գործունեությունը դիտում է որպես տնտեսության արդյունավետ կառավարման պարտադիր տարր։
Մարքսիզմ։ Համաձայն գերմանացի գիտնական Կարլ Մարքսի ուսումնասիրությունների՝ շահույթի հիմքը կազմում է ավելցուկային արժեքը, որը ձեռնարկատերը սեփականացնում է իր կապիտալի «աշխատանքի» արդյունքի տեսքով, այլ ոչ թե գնում է աշխատավորից։ Այդ պատճառով բիզնեսը հակասական երևույթ է, որն ունակ է և առաջացնում է կոնֆլիկտներ հասարակության մեջ, և, այդ եղանակով, այն հանդիսանում է մարդկանց կյանքի անցանկալի բաղադրիչը։
Կանխավճարային շահույթի տեսություն։ Այն նախորդ տեսակետի հակադրությունն է։ Դրա համաձայն՝ ձեռնարկատերը ռիսկի է դիմում՝ վճարելով աշխատավորներին վաստակած վճարը և գնելով նոր հումք, դրա հետ մեկտեղ դեռ չիրականացնելով սեփական արտադրությունը։
Ինստիտուցիոնալիզմ։ Տնտեսական մտքի ինստիտուցիոնալ ուղղությունը ձևավորվել է 20-րդ դարի առաջին տասնամյակներում (Տ. Վեբլեն, Ջ. Կոմմոնս, Ու. Միտչել)։ Նրանք ներկայացնում էին երեք խոշորագույն ուղղություններ՝ սոցիալ-հոգեբանական, սոցիալ-իրավական և ինստիտուցիոնալ-վիճակագրական։ Համաձայն այդ մոտեցման՝ արդյունաբերությունն ու բիզնեսը դիխոտոմիա են (առաջինը փոփոխության և առաջընթացի աղբյուրն է, իսկ երկրորդը՝ գործոն, որը հակասում է դրան)։
Հաշվապահական հաշվառում
Հաշվապահությունը տնտեսվարող սուբյեկտների վերաբերյալ ֆինանսական տեղեկատվության չափում, մշակում և փոխանցումն է, ինչպիսիք են ձեռնարկությունները և կորպորացիաները։ Ժամանակակից հաշվապահությունը ստեղծվել է իտալացի մաթեմատիկոս Լուկա Պացիոլիի կողմից 1494 թվականին ։ Հաշվապահություն, որը կոչվել է «բիզնեսի լեզու» , չափում է կազմակերպության տնտեսական գործունեությունը և այդ տեղեկատվությունը փոխանցում է ներդրողներին, վարկատուներին, ղեկավարներին, կարգավորող մարմիններին և այլն ։ Հաշվապահություն իրականացնողները կոչվում են հաշվապահ։ «Հաշվապահական հաշվառում» և « ֆինանսական հաշվետվություն » հասկացությունները հաճախ օգտագործում են որպես հոմանիշներ։
Ֆինանսներ
Ֆինանսները այն ոլորտն է, որն ուսումնասիրում է ներդրումները։ Այն ներառում է ակտիվների և պարտավորությունների դինամիկան ժամանակի ընթացքում `տարբեր աստիճանի անորոշության և ռիսկի պայմաններում։ Ֆինանսները կարող են սահմանվել նաև որպես կապիտալի կառավարման գիտություն։ Նրանք նպատակ ունեն գնահատել ակտիվները՝ ելնելով դրանց ռիսկի և եկամտաբերության մակարդակից։ Ֆինանսները կարելի է բաժանել երեք տարբեր ենթակատեգորիաների՝ պետական, կորպորատիվ և անձնական։
Արտադրություն
Արտադրությունը դա օգտագործման կամ վաճառքի համար արտադրվող իրերը կամ սարքավորումներն են։ Տերմինը կարող է վերաբերել մի շարք մարդկային գործունեության ՝ արհեստներից մինչև բարձր տեխնոլոգիա, բայց առավել հաճախ կիրառվում է արդյունաբերական արտադրության նկատմամբ, որի ընթացքում հումքը մեծ մասշտաբով վերածվում է պատրաստի արտադրանքի։
Մարկետինգ (Շուկայավորում)
Շուկայավարման ամերիկյան ասոցիացիան շուկայավարումը սահմանում է որպես «գործունեություն, ընդհանուր ինստիտուտների և գործընթացների ստեղծում, հաղորդակցում, առաքում և փոխանակում, որոնք արժեք ունեն սպառողների, հաճախորդների, գործընկերների և հասարակության համար »։ Տերմինը զարգացավ իր սկզբնական իմաստից, որը բառացիորեն նշանակում էր շուկա մտնել ապրանքներ կամ ծառայություններ գնելու կամ վաճառելու համար:Շուկայավարման մարտավարությունը ներառում է գովազդ, ինչպես նաև գնագոյացում։
Տեխնոլոգիայի աճի հետ մեկտեղ շուկայավարումը բաժանվում է թվային մարքեթինգ կոչվող դասի։ Դա թվային տեխնոլոգիաների միջոցով ապրանքների և ծառայությունների շուկայավարումն է։
Հետազոտություն և մշակում
Հետազոտությունն ու զարգացումը վերաբերում են ձեռնարկությունների կամ կառավարության նորարարությանը վերաբերող գործողություններին:Հետազոտությունն ու զարգացումը պոտենցիալ նոր ծառայության կամ արտադրանքի զարգացման առաջին փուլն է։ Հետազոտությունն ու զարգացումը շատ դժվար է կառավարել, քանի որ հետազոտության որոշիչ առանձնահատկությունն այն է, որ հետազոտողները նախապես չգիտեն, թե ինչպես հասնել ցանկալի արդյունքի։
Անվտանգություն
Վնասվածքները տարեկան միլիարդավոր դոլարներ են պատճառում բիզնեսին ։ Հետազոտությունները ցույց են տվել, թե ինչպես ընկերության կողմից առողջության և անվտանգության կառավարման համապարփակ համակարգերի ընդունումը և իրականացումը կարող են նվազեցնել միջադեպերը, ապահովագրության ծախսերը և աշխատողների փոխհատուցման հայցերը ։Նոր տեխնոլոգիաներ, ինչպիսիք են շարժական անվտանգության սարքեր և առցանց անվտանգության դասընթացները շարունակում են մշակվել՝ գործատուներին խրախուսելու համար ներդրումներ կատարել անվտանգության մեջ և կրճատել ձեռնարկությունների ծախսերը՝  իրենց աշխատողներին պաշտպանելու համար։
Վաճառք
Վաճառքը տվյալ ժամանակահատվածում վաճառված ապրանքների կամ ծառայությունների քանակի հետ կապված գործունեություն է։ Վաճառքը հաճախ ինտեգրված է բիզնեսի բոլոր տողերի հետ և համարվեւմ է ընկերության հաջողության բանալին ։
Պետական ​​ձեռնարկությունների վերակազմավորում
Վերջին տասնամյակների ընթացքում պետությունները մոդելավորել են իրենց ակտիվների և բիզնեսների մի մասը առևտրային ձեռնարկությունների գծով։ Օրինակ՝ 2003 թվականին Չինաստանի Ժողովրդական Հանրապետությունը կորպորատիվ կառավարման համակարգի հիման վրա մոդելավորեց իր պետական ​​ձեռնարկությունների 80% -ը ։ Չինաստանի և Ռուսաստանի շատ պետական ​​գերատեսչություններ և ձեռնարկություններ վերածվել են բաժնետիրական ընկերությունների, որոնց բաժնետոմսերի մի մասը գնանշվում է հանրային ֆոնդային բորսաներում։
Բիզնես գործընթացների կառավարումը կառավարման ամբողջական մոտեցում է, որը կենտրոնանում է կազմակերպության բոլոր ասպեկտները հաճախորդների ցանկություններին և կարիքներին համապատասխանեցնելու վրա։ Բիզնես գործընթացների կառավարումը փորձում է շարունակաբար բարելավել գործընթացները։ Հետևաբար, այն կարելի է որակել որպես «գործընթացի օպտիմալացման գործընթաց»։ Փաստարկվում է, որ Բիզնես գործընթացների կառավարումը կազմակերպություններին հնարավորություն է տալիս լինել ավելի արդյունավետ և ճկուն, քան ֆունկցիոնալ կողմնորոշված ​​ավանդական հիերարխիկ կառավարման մոտեցումը։
Կազմակերպում և կարգավորում
Իրավական իրավասությունների մեծ մասը սահմանում է սեփականության ձևերը, որոնք կարող է ունենալ բիզնեսը՝ յուրաքանչյուր տեսակի համար ստեղծելով առևտրային օրենսդրության մի ամբողջություն։
Բիզնեսի կազմակերպման վրա ազդող հիմնական գործոնները՝
Շատ ձեռնարկություններ կառավարվում են առանձին կազմակերպության կողմից ինչպիսիք է կորպորացիաները։ Բաժնետերերի, սահմանափակ գործընկերների կամ անդամների հարաբերությունները և օրինական իրավունքները կարգավորվում են մասամբ կանոնադրությամբ, իսկ մասամբ `այն իրավասության օրենսդրությամբ, որտեղ կազմակերպվում է կազմակերպությունը։ Ընդհանուր առմամբ, կորպորացիայի բաժնետերերը, սահմանափակ գործընկերության մեջ գտնվող սահմանափակ գործընկերները և սահմանափակ պատասխանատվությամբ ընկերության անդամները պաշտպանված են անձնական պատասխանատվությունից այն կազմակերպության պարտքերի և պարտավորությունների համար, որոնք իրավաբանորեն համարվում են որպես առանձին «անձ»։ Սա նշանակում է, որ եթե կանոնների խախտում չկա, սեփականատիրոջ սեփական գույքը խստորեն պաշտպանվում է օրենքով, եթե բիզնեսը լավ չի ընթանում։
Եթե ​​երկու կամ ավելի անհատներ ղեկավարում են համատեղ բիզնես ապա նրանք կդիտարկվեն որպես ամբողջական գործընկերներ։ Գործընկերության պայմանները մասամբ կարգավորվում են գործընկերության պայմանագրով, եթե դրանք ստեղծվել են, և մասամբ՝ այն իրավասության օրենսդրությամբ, որտեղ գտնվում է գործընկերությունը։ Գործընկերություն ստեղծելու համար ոչ մի փաստաթուղթ կամ փաստաթղթերի ներկայացում չի պահանջվում, և առանց համաձայնության գործընկերների հարաբերությունները և օրինական իրավունքները լիովին կարգավորվելու են այն իրավասության օրենքներով, որտեղ գտնվում է գործընկերությունը։ Մի անձ, որը տիրապետում և վարում է բիզնես, սովորաբար հայտնի է որպես անհատ ձեռնարկատեր, անկախ այն բանից, թե դա նրան ուղղակիորեն է պատկանում, թե պաշտոնապես կազմակերպված կազմակերպության միջոցով։
Որոշ կարևոր գործոններ, որոնք անհրաժեշտ է հաշվի առնել բիզնես ղեկավարելուց՝
Արտադրական բիզնես
Արտադրական բիզնեսն իրականացվում է հստակ արտադրական կառուցվածքի շրջանակներում (հիմնականում ոչ պետական հաստատությունների շրջանակներում), որոնք հասարակության մեջ իրականացնում են կարևոր ֆունկցիա։ Դրանք արտադրում են նյութական և հոգևոր բարիքներ, որոնցից օգտվում են ինչպես ֆիզիկական անձինք (սպառվող ապրանք), այնպես էլ իրավական անձինք (արտադրման միջոցներ)։
Առևտրային բիզնես
Առևտրային բիզնեսը կարող է իրականացվել համապատասխան առևտրային կազմակերպությունների միջոցով։ Դրանց են վերաբերվում առևտրային հիմնարկները՝ խանութներ, սուպերմարկետներ, ապրանքային բորսա և այլն։ Դրանց առևտրային հիմնական գործունեության ոլորտը տարբեր ապրանքների և ծառայությունների առքն ու վաճառքն է։ Առևտրային բիզնեսին են վերաբերում տարբեր կազմակերպությունների գնումնամիջնորդային գործունեությունը, որոնք գնում են արտադրանքը հենց արտադրողներից, վաճառում են դրանք առևտրային հիմնարկներին և դրա հետ մեկտեղ ստանում սեփական շահույթը։ Ինչքան արտադրողների և առևտրային կազմակերպությունների միջև միջնորդները շատ են, այնքան թանկ են սպառողի կողմից ձեռք բերված ապրանքները։
Ֆինանսական բիզնես
Ֆինանսական բիզնեսը առևտրային բիզնեսի յուրահատուկ, ինքնուրույն ոլորտ է, որում վաճառվում և գնվում է առանձնահատուկ ապրանք՝ ազգային և օտարերկրյա արժույթ, արժեթղթեր (ակցիաներ, մուրհակներ, բաժնետոմսեր և այլն)։ Այս բիզնեսում գումարը որոշակի ժամանակով վարկի տեսքով «վաճառվում է» գնորդին, որն արդյունքում վերադարձնում է վարկատուին ամբողջ գումարը և վճարում նաև դրա օգտագործման համար որոշակի տոկոս։ Վերջինս այդ ապրանքի ինքնատիպ գինն է և ապահովում է վարկային կազմակերպության համապատասխան շահույթը։ Օտարերկրյա արժույթի, ինչպես նաև արժեթղթերի վաճառքն ու կրկնավաճառքը նույնպես պատկանում են ֆինանսական բիզնեսի ոլորտին և հաջողակ գործի վարման արդյունքում սեփականատիրոջը շահույթ են բերում։ Ֆինանսական բիզնեսն իրականացվում է տարբեր հաստատությունների և հիմնարկների միջոցով, ինչպիսիք են առևտրային բանկերը, վարկային միությունները, ներդրումային և լիզինգային ընկերությունները, ֆոնդային բորսերը, ապահովագրական և վստահեցնող ընկերությունները։
Միջնորդային բիզնես
Դրա էությունը գործարքով հետաքրքրված կողմերի միացումն է՝ որոշակի վարձատրման կամ գործարքի տոկոսների դիմաց, օրինակ՝ Անշարժ գույքի գործակալությունը։
Ապահովագրական բիզնես
Ապահովագրային բիզնեսը ֆինանսական բիզնեսի հատուկ ձև է։ Ապահովագրական ընկերությունը գնորդներին վճարում է ապահովագրական դեպքի փոխհատուցում ավելի վաղ ներդրված ապահովագրական մուծումներից։ Սովորաբար ապահովագրական դեպքի վնասը քիչ հավանական է, իսկ վճարը գերազանցում է ապահովագրման վճարին։ Ինչպես նաև ապահովագրությունը գործում է որոշակի ժամանակի ընթացքում։ Օրինակ՝ տասը մարդ ապահովագրել են իրենց մեքենաները վթարից մեկ տարով՝ վճարելով 100-ական դոլար ապահովագրական գումար։ Եթե այդ տարվա ընթացքում միայն մեկ մարդ է վթարի ենթարկվում և ստանում 300 դոլար, ապա տարվա վերջին մնացած 700 դոլարը հանդիսանում է ապահովագրական ընկերության մաքուր շահույթը ։
Բիզնես Ռուսաստանում
Ռուսաստանի Դաշնության Քաղաքացիական օրենսգիրքը սահմանել է տարբեր կազմակերպական և իրավական ձևերի ձեռնարկություններ ստեղծելու հնարավորությունը
Ռուսաստանի Դաշնության Քաղաքացիական օրենսգիրքը բացահայտում է բիզնեսի էությունը և բովանդակությունը.
Գրականություն
Կատեգորիա:Բիզնես Կատեգորիա:Տնտեսություն Կատեգորիա:Տնտեսագիտություն Կատեգորիա:Տնտեսագիտական տերմիններ Կատեգորիա:Հիմնական թեմատիկ հոդվածներ
Վլադիմիր Լենինի տուն-թանգարան (Կազան)
Վլադիմիր Լենինի տուն-թանգարան, Կազանի Ուլյանով-Լենին փողոցի 58 հասցեում գտնվող թանգարան ։
Նկարագրություն
Լենինի Կազանում գտնվող տուն-թանգարանը հուշային թանգարան է, այն ներկայացնում է Ուլյանովների ընտանիքի առօրյա պայմանները։ Տան կահավորանքը, ներառյալ վավերական նյութերն ու առօրյա կյանքի մանրամասներն օգնում են ավելի հստակ հասկանալ Լենինի անձի ձևավորման վրա ընտանիքի ազդեցությունը։
Լենինի տուն-թանգարանի ցուցադրությունում ներառված են բնօրինակ փաստաթղթեր, պատճեններ, վկայագրեր, գրքեր, լուսանկարներ, գրական աղբյուրներ։ Ըստ Լենինի՝ Կազանը Ռուսաստանի եվրոպական մասում գտնվող գործարանային, արդյունաբերության կարևորագույն կենտրոններից էր։ Այստեղ եղել են մոտ ութսուն արդյունաբերական ձեռնարկություններ, որտեղ աշխատել է մինչև 5 հազար մարդ ։
Նախապատմություն
Վլադիմիր Ուլյանովը որոշել էր ընդունվել Կազանի կայսերական համալսարան։ Նրա հայրը՝ Իլյա Ուլյանովը, սովորել է և ավարտել է այդ համալսարանը գերազանցությամբ։ Ամեն տարի Ուլյանովների ընտանիքն ավանդաբար այցելում էր Կազան։ Նրանք որոշեցին Սիմբիրսկից մշտապես տեղափոխվել Կազան։ 1887 թվականի մայիս 30-ին «Симбирские губернские ведомости» թերթում տեղ գտավ հետևյալ հայտարարությունը. «Վաճառվում է տուն այգով, ռոյալի և կահույքի հետ միասին։ Մոսկովյան փողոց, Ուլյանովի տուն»։
Ուլյանովները Կազան են ժամանել 1887 թվականի հունիսին։ Սկզբում նրանք հանգրվանել են Զավյալովի (Պրոֆեսորական նրբանցք) տանը՝ Մարիա Ալեքսանդրովնայի քրոջ՝ Աննա Ալեքսանդրովա Վերետեննիկովայի մոտ, իսկ ամառն անց են կացրել Կոկուշկինո գյուղում։ Վերադառնալով Կազան՝ Ուլյանովները բնակարան են վարձել Ռոստովների տանը (այժմ՝ Ուլյանովների փողոց, տուն 24)։ Շուտով Մարիա Ալեքսանդրովան նոր բնակարան է վարձել Սոլովյովի տանը՝ Նոր կոմիսարների փողոցում (Կոմլեևի փողոց, տուն 15)։
Սակայն 1888 թվականի աշնանը նրանք բնակություն հաստատեցին Օրլովի տանը, որը հետագայում դարձավ տուն թանգարան։ Օրլովների տունը գտնվում է Առաջին լեռան վրա, Արսկի դաշտի մոտ, և իրենից ներկայացնում է փայտյա երկհարկանի կցակառույց բակի խորքում, ուներ պատշգամբ և գեղեցիկ այգի լեռան վրա։ Մարիա Ալեքսանդրովնան վարձակալել էր ամբողջ երկրորդ հարկը և երկու խոհանոցները, որոնք գտնվում էին տան հետևի առաջին հարկում։
Թանգարանի ստեղծման պատմություն
Թանգարանը բացվել է 1937 թվականի նոյեմբերի 7-ին՝ կապված Մեծ Հոկտեմբերյան սոցիալիստական հեղափոխության 20-ամյակի հետ ։ Թանգարանի ստեղծման և Ուլյանովների ընտանեկան բնակարանի վերականգնման գործում ակտիվ մասնակցություն են ունեցել Վլադիմիր Լենինի կրտսեր եղբայրը՝ Դմիտրի Իլյիչը, Մարիա Իլինիչովնան, Ն. Ի. Վերետեննիկովը։
Ծանոթագրություններ
Կատեգորիա:Ռուսաստանի տուն-թանգարաններ Կատեգորիա:Կազանի թանգարաններ Կատեգորիա:1937 հիմնադրված թանգարաններ
Տարակլիա
Տարակլիա (Taraclia), քաղաք Մոլդովայում, Տարակլիա շրջանի կենտրոն։
Մշակույթ
2004 թվականի հոկտեմբերի1-ին բացվել է Գրիգորիյա Ցամբլակայի անվան Տարակլիայի պետական համալսարանը։
Փաստեր
Հիմնականում բնակեցված է բուլղարներով(78,0 %) ։ 2011 թվականից Տարակլիայի քաղաքապետ է համարվում Սերգեյ Ֆիլիպովը,պաշտպանելով Բուլղարիայի ազգային-մշակութային ինքնավարության Տարալիայի շրջանի կարգավիճակը և մտադիր է հարևան ԱՐ Գագուզիայի տարածքը միացնել Տարալիային։
Հղումներ
Կատեգորիա:Մոլդովայի քաղաքներ
Հիլիեր
Հիլիեր (Hillier), աղի լիճ Ավստրալիայի հարավ-արևմուտքում, Արևմտյան Ավստրալիա նահանգի Միդլ Այլենդ կղզում։ Վարդագույն երանգի ջուր ունի։ Լճի եզրերը շրջապատված են ավազով և նվենու անտառներով։
Պատմություն
Կղզին և լիճը հայտնաբերվել են 1802 թվականին, բրիտանական ծովագնաց Մեթյու Ֆլինդերսի արշվախմբի կողմից։ Կապիտան Ֆլինդերսը լիճը նկատել է կղզու ամենաբարձր հատվածից։
20-րդ դարի սկզբին Հիլիեր լճում սկսվել է աղի արդյունահանում, սակայն վեց տարի անց այն դադարեցվել է։
Վարդագույն երանգ
Ծովի ջրի գույնը մշտական է և չի փոխվում։ Ենթադրվում է, որ ջրի վարդագույն լինելու պատճառը պայմանավորված է աղիությամբ և առանձնահատուկ միկրոօրգանիզմներով, որոնք բնակվում են լճում, սակայն 1950 թվականի անցկացված փորձաքննությունները չեն հաստատել այդ ենթադրությունները։ 2016 թվականին Extreme Microbiome Project նախագծի շրջանակներում անցկացվել են ծովի ջրի մետագենոմական հետազոտություններ, որոնք բացահայտել են, որ ջրի վարդագույն երանգը պայմանավորված է Դունալիելլա աղաջրային ջրիմուռով, ինչպես նաև Salinibacter ruber, Dechloromonas aromatica օրգանիզմներով և արքեաների որոշ այլ տեսակներով  ։
Զբոսաշրջիկների համար Հիլիերը այնքան էլ հարմար վայր չէ։ Ջրային նավիգացիոն համակարգի բացակայության պատճառով այդ շրջաններ հասնելու առավել հարմար եղանակը օդային թանկ տրանսպորտն է ։
Արտաքին հղումներ
Կատեգորիա:Լճեր այբբենական կարգով Կատեգորիա:Ավստրալիայի լճեր
Աոմորի (պրեֆեկտուրա)
Աոմորի (青森県), պրեֆեկտուրա Ճապոնիայում, որը գտնվում է Տոհոկու տարածաշրջանում Հոնսյու կղզի հյուսիսին ։ Վարչական կենտրոնը Աոմորի քաղաքն է։
Ծանոթագրություններ
Կատեգորիա:Տոհոկու տարածաշրջան Կատեգորիա:Ճապոնիայի պրեֆեկտուրաներ
Բարխադ Աբդի
Վաղ կյանք
Բարխադ Աբդին ծնվել է 1985 թվականին Մոգադիշոյում՝ Բանադիրում՝ Սոմալիի հարավային շրջանում։ Մեծացել է Եմենում, ուր նրա ընտանիքը տեղափոխվել է Սոմալիում քաղաքացիական պատերազմի պատճառով։
1999 թվականին՝ 14 տարեկան հասակում, Աբդին իր ընտանիքի հետ միասին տեղափոխվել է Մինեապոլիս քաղաք։ Հետագայում ընդունվել է Մինեսոտա Մուրհեդ պետական ինստիտուտը, որը գտնվում է Մինեապոլիս քաղաքի հյուսիս-արևմուտքում՝ չորս ժամվա ճանապարհի վրա ։ Մինչ կինոարտադրություն մտնելը աշխատել է որպես լիմուզինի վարորդ, ինքնազբաղ հեռահաղորդակցության բիզնեսում իր եղբայր Գուլեդի հետ աշխատել է որպես խանութի գրագիր և որպես դիջեյ՝ Մինեսոտայում ։
Կարիերա
Աբդին կինոյում առաջնաելույթը կատարել է 2013 թվականի «Կապիտան Ֆիլիպս» ֆիլմում՝ խաղալով ծովահենների հրոսակախմբի պարագլուխ Աբդուվալի Մուսայի դերը ։ Այդ դերի համար ստացել է «ԱՄՆ կինոդերասանների գիլդիայի մրցանակ»՝ երկրորդ պլանի տղամարդու լավագույն դեր անվանակարգում։ Նաև առաջադրվել է «Օսկար» մրցանակի՝ երկրորդ պլանի տղամարդու լավագույն դեր անվանակարգում։ Բացի այդ, Աբդին ստացել է «Ոսկե գլոբուս» և «BAFTA» մրցանակները՝ երկրորդ պլանի տղամարդու լավագույն դերի անվանակարգում։ Անվանակարգերից հետո մի շարք ելույթներ է ունեցել ԶԼՄ-ներում՝ 2014 թվականի փետրվարին Լոս Անջելես տեղափոխվելու ծրագրերով ։
2017 թվականի հոկտեմբերին Աբդին նկարահանվել է Դենիս Վիլնևի «Շեղբի վրայով վազողը - 2049» ֆիլմում՝ գիտնականի աննշան դերով ։
Ներկայումս, Աբդին նկարահանում է «Ciyaalka Xaafada» ֆիլմը։ Նաև նկարահանել է մի շարք երաժշտական տեսահոլովակներ ։
Բարեգործություն
2013 թվականին Աբդին ծառայել է որպես դեսպան Ադեսոյի ոչ պետական կազմակերպության համար, որը ղեկավարում էր Սոմալիից բնապահպան Ֆաթիմա Ջիբրիլը ։
Ծանոթագրություններ
Կատեգորիա:Ապրիլի 10 ծնունդներ Կատեգորիա:1985 ծնունդներ Կատեգորիա:Ամերիկացի դերասաններ Կատեգորիա:21-րդ դարի դերասաններ Կատեգորիա:BAFTA մրցանակի դափնեկիրներ Կատեգորիա:Ամերիկացի կինոպրոդյուսերներ Կատեգորիա:Ամերիկացի կինոռեժիսորներ Կատեգորիա:Ամերիկացի կինոդերասաններ
Կորոբոկուրու
Կորոբոկուրուն (այնական անվանումը՝ կորո «բույսից փոքր մարդիկ») մեռյալ ազգ է, որն ապրում էր Ճապոնիայի Հոկայդո և Տոհոկու կղզիների վրա։ Ծագումը անհայտ է։ Ազգի ներկայացուցիչների և կենցաղի մասին կարելի է դատել միայն այների ասածներից։
Այնուները հավատում էին, որ Կորոպոկկուրուները բնակվում էին իրենց հողերում նախքան իրենց գալը։ Նրանք հմուտ ձկնորսներ էին, ապրում էին փոսերում, որոնց տանիքները պատրաստված էին գորշի տերեւներից։ Ըստ Աինուների, նրանց փոսերը, խեցեղենի բեկորները և քարե գործիքները դեռևս ինչ-որ տեղ կարելի է գտնել։
Լեգենդ
Շատ վաղուց Կորոպոկկուրուները լավ հարաբերությունների մեջ էին այնուների հետ և նրանց ուղարկում էին եղջերուներ, ձկներ և այլ որս և փոխանակում ապրանքներ։ Սակայն նրանք չէին սիրում մարդկանց տեսնել, և այդ պատճառով նրանք սովորաբար իրենց առաքումները կատարում էին գիշերվա քողի տակ։
Մի օր մի երիտասարդ Այնուն ցանկացավ սեփական աչքերով տեսնել Կորոպոկկուրուին և դարանակալեց նրան այն պատուհանի մոտ, որտեղ նրանք թողնում էին իրենց նվերները։ Երբ վերջապես հայտնվեց կորոպոկկուրուն, երիտասարդը բռնեց նրան և ներս քաշեց։ Պարզվեց, որ նա գերել է մի գեղեցիկ Կորոպոկկուրա կնոջ, և նա այնքան էր զայրացել այնուների կոպտությունից, որ դրանից հետո ոչ ոք երբեք չի տեսել իր ժողովրդին։
Ծանոթագրություններ
Կատեգորիա:Ճապոնիայի ազգեր
Խորհրդային հեղափոխական օրացույց
Խորհրդային հեղափոխական օրացույց (Советский революционный календарь), օրացույց, որը փորձ է արվել ներդնել ԽՍՀՄ-ում սկսած 1929 թվականի հոկտեմբերի 1-ից     ։ 1931 թվականի դեկտեմբերի 1-ից     այդ օրացույցը մասամբ չեղարկվել է, իսկ վերջնական վերադարձ ավանդական օրացույցին տեղի է ունեցել 1940 թվականի հունիսի 26-ին (հունիսի 27-ին   )։
Անընդհատություն
1929 թվականի օգոստոսի 26-ին ԽՍՀՄ Ժողովրդական կոմիսարների խորհուրդը «ԽՍՀՄ ձեռնարկություններում ու հիմնարկներում անընդհատ արտադրության անցնելու մասին» որոշմամբ անհրաժեշտ է համարել 1929-1930 տնտեսական տարվանից ձեռնարկություններում ու հիմնարկներում սկսել պլանաչափ և հետևողական անցում անընդհատ արտադրության (непрерывка)։ Անցումը, որ սկսվել է 1929 թվականի աշնանը, 1930 թվականի գարնանն ամրագրվել է Աշխատանքի և պաշտպանության խորհրդին առընթեր կառավարական հատուկ խորհրդի որոշմամբ։ Այդ որոշմամբ սահմանվել է միասնական արտադրական հաշվետախտակ-օրացույց։ Օրացուցային տարում նախատեսվել է 360 օր և համապատասխանաբար 72 հնգօրյակներ։ Մյուս հինգ օրերը որոշվել է համարել տոներ։
Շաբաթ
Խորհրդային Միությունում 1929-1930 թվականներին շաբաթն ունեցել է հինգ օր, ընդ որում՝ բոլոր աշխատանքային օրերը բաժանվել են հինգ խմբի, որ կոչվել են գույների անուններով (դեղին, վարդագույն, կարմիր, մանուշակագույն, կանաչ), և յուրաքանչյուր խումբ ունեցել է իր հատուկ հանգստի (ոչ աշխատանքային) օրը շաբաթվա մեջ (այսպես կոչված՝ «անընդհատ շաբաթ», «непрерывка»)։ Գույները կարող են տարբերվել ըստ աղբյուրների։ 1930 թվականի օրացույցում օրերը եղել են մանուշակագույն, կապույտ, դեղին, կարմիր և կանաչ՝ այդ հերթականությամբ սկսելով հունվարի 1-ից ։ Կապույտն անանուն հեղինակի կողմից 1936 թվականին հիշատակվել է որպես շաբաթվա երկրորդ օր, բայց նա պնդել է, թե կարմիրը եղել է շաբաթվա առաջին օրը ։ Աղբյուրների մեծ մասում կապույտի փոխարեն նշված է վարդագույն   , նարնջագույն  կամ բաց վարդագույն (դեղձի գույն) և ներկայացնում այլ հերթականություն՝ դեղին, վարդագույն/նարնջագույն/բաց վարդագույն, կարմիր, մանուշակագույն և դեղին։
Փոփոխության արդյունքում ամեն օր աշխատել է աշխատողների 80 %-ը (բացառությամբ տոների), ինչի նպատակը եղել է արտադրության ծավալի ավելացումը, իսկ 20 %-ը հանգստացել է։ Չնայած այն հանգամանքին, որ հանգստի օրերն ավելի շատ են եղել (մեկ օր հնգօրյակում, ոչ թե մեկ օր յոթնօրյակում), այդ բարեփոխումը ժողովրդականություն չի վայելել, որովհետև զգալիորեն բարդացրել է աշխատողների անձնական, հասարակական ու ընտանեկան կյանքն ընտանիքի տարբեր անդամների հանգստի օրերի տարբեր լինելու պատճառով։
Հնգօրյա շաբաթներով ամսվա տեսական տարբերակ
Բազմաթիվ աղբյուրներում նշվում է, որ յուրաքանչյուր ամիս բաղկացած է եղել 30 օրվանից, և այդպիսով Խորհրդային Միությունում 1930 և 1931 թվականներին գոյություն է ունեցել փետրվարի 30։ Իրականում այդ առաջարկը մերժվել է ։
Մնացած հինգ կամ վեց օրերն առաջարկվել է հայտարարել այսպես կոչված «անամիս արձակուրդներ», դրանք չեն ներառվել ոչ մի ամսվա և ոչ մի շաբաթվա մեջ, բայց դրա փոխարեն ունեցել են իրենց անունները.
Կյանքի չկոչված այդ նախագիծը շատ նման է մշտական (կայուն) օրացույցի նախագծին։
Հնգօրյա շաբաթներով ամսվա փաստացի տարբերակ
Իրականում նշված օրերը գոյություն են ունեցել, բայց հնգօրյակի մաս չեն կազմել։ Օրացույցը եղել է հաշվետախտակային այդ բառի ուղղակի իմաստով, նրանում ներառվել են միայն աշխատանքային օրերը՝ առանց տոների։ Հանգստի օրերը չեն նշվել, քանի որ յուրաքանչյուր աշխատողի համար այն եղել է առանձին (յուրաքանչյուր ձեռնարկություն ունեցել է աշխատողների ցանկ ըստ հանգստի օրերի)։ «Գունավոր» տարբերակում հինգ համընդհանուր ազատ օրերը նշվել են կարմիր աստղով։
Եթե ընդունված լիներ որոշումը, ապա փետրվարի 29-ը նույնպես կարող էր չներառվել հաշվետախտակային օրացույցում, և այդ ժամանակ հաշվետախտակ-օրացույցը կմնար բոլորովին անփոփոխ բոլոր տարիների համար։ Բայց հաշվետախտակ-օրացույցի նպատակը եղել է այն, որ աշխատանքային օրերը հաշվետախտակում բաժանվեն հնգօրյակների, և աշխատանքը դարձվի անընդհատ, այլ ոչ թե այն, որ օրացույցը մնա անփոփոխ։ Սովորաբար հնգօրյակի յուրաքանչյուր օր ունեցել է իր գույնը, որը պետք է հիշեին բոլոր աշխատողները։
Վիճելի առանձնահատկություն
Հայտնի չէ, թե արդյոք փետրվարի 29-ը եղել է հանգստյան օր, քանի որ հնգօրյակներով օրացույցը ներմուծվել է 1929 թվականի վերջին, իսկ մոտակա նահանջ տարին եղել է 1932 թվականը։
Ըստ առաջին տարբերակի՝ փետրվարի 29-ը չի ներառվել հանգստյան և տոն օրերի ցանկում, եղել է սովորական աշխատանքային օր ։ Սակայն 1930 և 1931 թվականների հաշվետախտակ-օրացույցները լիովին համընկնում են, և այդ երեք տարիներին հունվարի 1-ը միշտ հնգօրյակի առաջին օրն է, իսկ դեկտեմբերի 31-ը՝ հնգօրյակի հինգերորդ (վերջին) օրը։
1932 թվականը փետրվարի 29- պատճառով պետք է ավարտվեր ոչ թե հնգօրյակի վերջին, այլ առաջին օրով (դեկտեմբերի 31-ը առաջ է տեղափոխվել մեկ օրով)։
Տեսականորեն ենթադրվում է, որ եթե հնգօրյակներով օրացույցը շարունակեր իր գոյությունը, և կընդունվեր որոշում այն մասին, որ փետրվարի 29-ը համարվի ոչ աշխատանքային օր, ապա հաշվետախտակ-օրացույցը կմնար անփոփոխ. հունվարի 1-ը միշտ կլիներ հնգօրյակի առաջին օրը, իսկ դեկտեմբերի 3-ը՝ հնգօրյակի վերջին օրը։
Իրականում 1931 թվականի դեկտեմբերի 1-ից վեցօրյակների ներմուծմամբ օրացույցն իսկապես դարձել է անփոփոխ։ Սակայն տոն օրերի փոխարեն աշխատանքային օրերը (ամսվա 31-րդ օրը) դարձել են շաբաթվանից դուրս, այսիսնքն՝ լրացուցիչ աշխատանքային օրեր, բայց տպագրվել են հաշվետախտակ-օրացույցում, որովհետև եղել են աշխատանքային։ Տոն օրերը նույնպես այլևս բաց չեն թողնվել հաշվետախտակ-օրացույցներից։
Տարի
Չնայած այն հանգամանքին, որ տարիների հաշվարկը շարունակվել է ըստ գրիգորյան օրացույցի, որոշ դեպքերում ամսաթիվը նշվել է որպես «սոցիալիստական հեղափոխության NN թվական»՝ հաշվարկի սկիզբ ունենալով 1917 թվականի նոյեմբերի 7-ը։ «Սոցիալիստական հեղափոխության NN թվական» արտահայտությունն առկա է եղել օրացույցներում մինչև 1991 թվականը ներառյալ, այսինքն՝ մինչև ԽՍՀՄ անկումը։
Որպես գեղարվեստական հնարք՝ Հոկտեմբերյան հեղափոխությունից տարիների հաշվարկն առկա է Միխայիլ Բուլգակովի «Սպիտակ գվարդիա» վեպում և Արկադի Ստրուգացկու «Արշավախումբ դեպի դժոխք» («Экспедиция в преисподнюю») վիպակում։
Վեցօրյակ
Փաստացիորեն այս օրացույցը եղել է բոլոր տարիների համար, միակ տարբերությունը փետրվարի 29-ի բացակայությունը կամ առկայությունն է։ Այդ ատճառով էլ օրացույցը մի կողմից կարելի է կոչել մշտական։ Սակայն վեցօրյակները (այսինքն՝ շաբաթները) անընդհատ չեն եղել, որովհետև ամիսների 31-րդ օրերը վեցօրյակում չեն ընդգրկվել, իսկ փետրվարի 28-ին՝ վեցօրյակի չորրորդ օրվան, անմիջապես հաջորդել է վեցօրյակի առաջին օրը՝ մարտի 1-ը։
1931 թվականի դեկտեմբերի 1-ից շաբաթվա օրերի քանակը վերադարձվել է նախկին տեսքին։
Յոթնօրյա շաբաթվան անցում կատարվել է 1940 թվականի հունիսի 26-ին ԽՍՀՄ Գերագույն խորհրդի նախագահության «Ութժամյա աշխատանքային օրվա, յոթնօրյա աշխատանքային շաբաթվա անցնելու և հիմնարկներից ու ձեռնարկություններից աշխատողների ու բանվորների ինքնակամ հեռանալն արգելելու մասին» որոշմամբ։ Սկզբում (1940-ական թվականներ) Խորհրդային Միությունում շաբաթն սկսվել է կիրակի օրվանից, իսկ ավելի ուշ՝ երկուշաբթի օրվանից։
Գրականություն
Կատեգորիա:Օրացույցներ